Produženi boravak u školskoj godini 2024./2025.

* poziv za dostavu dokumentacije

Poštovani roditelji,

u cilju izvršenja predradnji za organizaciju i sufinanciranje skupina produženog boravka za školsku godinu 2024./2025. od strane gradskog Upravnog odjela za odgoj i obrazovanje, kulturu, sport i mlade, molimo Vas ukoliko ste zainteresirani za uključivanje Vašeg djeteta u produženi boravak, da **osobno na roditeljski sastanak 26. lipnja**,dostavite sljedeće dokumente:

1. **Ispunjenu prijavnicu za upis djeteta u produženi boravak**
2. **Potvrdu prebivališta za dijete i roditelja/e ne starije od 30 dana**
3. **Dokaz o zaposlenju oba roditelja – ovjerena potvrda poslodavca ili elektronički zapis Hrvatskog zavoda za mirovinsko osiguranje o trenutačnom zaposlenju roditelja, ne starije od 30 dana**

a) Mogući dokazi za dijete samohranog roditelja (drugi roditelj ne postoji, umro je ili nestao):

- izvadak iz matice rođenih roditelja i

- smrtni list ili izvadak iz matice umrlih za preminulog roditelja ili

- potvrda o nestanku drugog roditelja ili

- drugo uvjerenje nadležnog tijela kojim se dokazuje da roditelj sam skrbi i uzdržava dijete

b) Mogući dokazi za dijete iz jednoroditeljske obitelji (dijete ima oba roditelja ali živi samo s jednim npr. uslijed razvoda braka):

- izvadak iz matice rođenih roditelja - presuda o razvodu braka ili

- odluka suda o povjeri djeteta na stanovanje ili

- izvješće o provedenom postupku obveznog savjetovanja pri Centru za socijalnu skrb ili

- drugi dokaz da drugi roditelj ne živi u zajedničkom kućanstvu uz obrazloženje

Ukoliko roditelj nema neki službeni dokument kojim može dokazati svoj status jednoroditeljstva, može dostaviti vlastoručno potpisanu izjavu o statusu uz potpis ovjeren kod javnog bilježnika.

S poštovanjem,

v. d. ravnateljice Petra Predoević Zadković